Държавен вестник, бр. 52, 2025 г., стр. 12

СТР.  12	
Д Ъ Р Ж А В Е Н  В Е С Т Н И К 	
БРОЙ  52
§ 40. В допълнителните разпоредби се правят 
следните изменения и допълнения:
1. В § 1:
а) точка 20 се изменя така:
„20. „Доказателства за осигурено жилище“ 
са документи, както следва:
а) нотариален акт или друг документ, доказ­
ващ собствеността или ползването на имота; 
документите, доказващи ползването на имота, 
следва да бъдат представени в оригинал или 
с нотариална заверка на подписите;
б) декларация от собственика на имота за 
предоставен адрес на пребиваване; в случай че 
декларацията не е подадена лично от собстве­
ника или от упълномощено от него лице, тя 
следва да бъде с нотариално удостоверени под­
пис и съдържание, извършено едновременно.“;
б) създават се т. 26 – 36:
„26. „Служител-стажант“ е лице, което има 
висше образование и е преместено в прие­
мащото предприятие с цел професионално 
развитие или обучение в областта на стопан­
ските техники или методи и което получава 
заплащане за периода на трансфера.
27. „Специалист“ е лице, което работи в по­
деление на предприятието или в предприятие, 
принадлежащо към същата група от предприя­
тия, със седалище или адрес на управление на 
територията на Република България и което 
притежава специализирани знания, които са от 
съществено значение за областите на дейност, 
техниките или управлението на приемащото 
предприятие.
28. „Стажант“ е чужденец, който има висше 
образование или който участва в образователен 
курс за придобиване на висше образование 
в трета държава, и който е приет на терито­
рията на Република България в рамките на 
програма за стаж за придобиване на знания, 
практически умения и опит в условията на 
професионална среда.
29. „Студент“ е чужденец по смисъла на 
чл. 66, ал. 2 и 3 от Закона за висшето образова­
ние, който се обучава в редовна форма на обу­
чение, което може да включва предварителен 
подготвителен курс и/или задължителен стаж.
30. „Ученик“ е чужденец по смисъла на 
чл. 173, ал. 1 от Закона за предучилищното 
и училищното образование, който е приет на 
територията на Република България в програ­
ма за ученически обмен или в образователен 
проект, осъществявани от училище.
31. „Специализант“ е чужденец по смисъла 
на чл. 66, ал. 4 от Закона за висшето образова­
ние, който се обучава в редовна форма на обу­
чение, което може да включва предварителен 
подготвителен курс и/или задължителен стаж.
32. „Доказателства за офис“ са нотариален 
акт или друг документ, доказващ собствеността 
или ползването на имота. Документите, доказ­
ващи ползването на имота, следва да бъдат 
представени в оригинал или с нотариална 
заверка на подписите.
33. „Държави членки“ са държавите – член­
ки на Европейския съюз, прилагащи изцяло 
достиженията на правото от Шенген, както и 
Исландия, Княжество Лихтенщайн, Кралство 
Норвегия и Конфедерация Швейцария.
34. „Вътрешни граници“ е понятие по сми­
съла на чл. 2, параграф 1 от Регламент (ЕС) 
2016/399 на Европейския парламент и на Съвета 
от 9 март 2016 г. относно Кодекс на Съюза за 
режима на движение на лица през границите 
(Кодекс на шенгенските граници).
35. „Външни граници“ е понятие по сми­
съла на чл. 2, параграф 2 от Регламент (ЕС) 
2016/399 на Европейския парламент и на Съвета 
от 9 март 2016 г. относно Кодекс на Съюза за 
режима на движение на лица през границите 
(Кодекс на шенгенските граници).
36. „Дигитален номад“ е чужденец, който:
1. е нает с трудов договор от работодател, 
регистриран/учреден извън държава – членка 
на Европейския съюз, или на държава – страна 
по Споразумението за Европейското иконо­
мическо пространство, или на Конфедерация 
Швейцария и който предоставя дистанционни 
услуги чрез използване на информационни 
технологии; в случай че трудовият договор е 
сключен за определен срок, то оставащият срок 
на договора трябва да е не по-малък от срока 
на действие на разрешението за продължително 
пребиваване, издадено на това основание, или
2. е законен представител, член на упра­
вителния орган, собственик на дружество, 
съдружник или акционер, притежаващ повече 
от 25 на сто от капитала на дружество, регис­
трирано/учредено извън държава – членка на 
Европейския съюз, или на държава – страна по 
Споразумението за Европейското икономичес­
ко пространство, или на Конфедерация Швей­
цария, чрез което предоставя дистанционни 
услуги чрез използването на информационни 
технологии и не извършва работа и/или пре­
доставя услуги на лица на територията на 
Република България, или
3. предоставя в лично качество дистанцион­
ни услуги чрез използване на информационни 
технологии за период не по-малко от една го­
дина преди датата на подаване на заявлението 
и не извършва работа и/или предоставя услуги 
на лица на територията на Република България 
и/или не извършва дейност на свободна прак­
тика на територията на Република България.“
2. Създават се § 2в и 2г:
„§ 2в. Този закон въвежда изисквания на 
Директива 2014/36/ЕС на Европейския парла­
мент и на Съвета от 26 февруари 2014 г. относно 
условията за влизане и престой на граждани 
на трети държави с цел заетост като сезонни 
работници (OB, L 94/375 от 28 март 2014 г.) 
и Директива (ЕС) 2021/1883 на Европейския 
парламент и на Съвета от 20 октомври 2021 г. 
относно условията за влизане и пребиваване 
на граждани на трети държави за целите на 
висококвалифицирана трудова заетост и за